12.2.2015 Euroopan unionin virallinen lehti L 36/7 PÄÄTÖKSET NEUVOSTON PÄÄTÖS (EU) 2015/214, annettu 10 päivänä helmikuuta 2015, Shift2Rail-yleissuunnitelman hyväksymisestä EUROOPAN UNIONIN NEUVOSTO, joka ottaa huomioon Shift2Rail-yhteisyrityksen perustamisesta 16 päivänä kesäkuuta 2014 annetun neuvoston asetuksen (EU) N:o 642/2014 (') ja erityisesti sen liitteessä I olevan 1 artiklan 4 kohdan, ottaa huomioon Euroopan komission ehdotuksen, sekä katsoo seuraavaa: (1) — Shift2Rail-yhteisyrityksen olisi luotava ja kehitettävä Shift2Rail-yleissuunnitelma yhteistyössä Euroopan rautatie- viraston ja Euroopan rautatiealan tutkimusneuvoston (ERRAC) teknologiayhteisön kanssa innovoinnin edistämiseksi rautatiesektorilla pitkällä aikavälillä. (2) — Shift2Rail-yleissuunnitelmassa olisi määriteltävä keskeiset prioriteetit ja olennaiset toiminnalliset ja teknologiset innovaatiot, joita kaikilta sidosryhmiltä tarvitaan asetuksessa (EU) N:o 642/2014 esitettyjen Shift2Rail- yhteisyrityksen tavoitteiden saavuttamiseksi. (3) — Shift2Rail-yleissuunnitelman =olisi oltava suorituslähtöinen, ja se olisi jäsenneltävä valittujen keskeisten aihealueiden eli asetuksen (EU) N:o 642/2014 liitteessä I tarkoitettujen innovaatio-ohjelmien ympärille. (4) — Hallintoneuvoston 24 päivänä syyskuuta 2014 hyväksymä Shift2Rail-yleissuunnitelman versio, jossa on otettu huomioon asianomaisten sidosryhmien merkittävät panokset, muodostaa perustan assosioituneiden osakkaiden haulle, jonka komissio käynnisti 6 päivänä lokakuuta 2014 asetuksen (EU) N:o 642/2014 liitteen I mukaisesti, sekä Shift2Rail-yhteisyrityksen työsuunnitelman laatimiselle, ON HYVÄKSYNYT TÄMÄN PÄÄTÖKSEN: Ainoa artikla Hyväksytään strateginen Shift2Rail-yleissuunnitelma. Tehty Brysselissä 10 päivänä helmikuuta 2015. Neuvoston puolesta Puheenjohtaja E. RINKEVICS ()) EUVLL 177, 17.6.2014,s. 9.